Rajt warda mxebilka Ta' dar mal-ħitan, Ta' lewn ta' nar aħmar, Bħal lbies ta' sultan. Waqaft lejha nħares, B'għajnejja mberrgħin, U f'qalbi tqanqluli Xewqat sbiħ, ħelwin. U xiħ ġie fit-tieqa, Lemaħni ħoshien, U qalli biex naqta' Xi warda b'serħien. Meddejt idi mxennqa, 'Ma dlonk karba slitt, Għax ġieni wġigħ qawwi F'dik l-id li newwilt. U rajt minnha hierġa Tad-demm xi qatriet, Għax laqtet u ċċartet Taz-zokk max-xewkiet. Jaħasra, għedt f'qalbi, Fid-dinja m'hawnx ferħ, Li m'hux mħallat bl-għali ; Biss f'Alla hemm is-serħ.